text: Sommer, sol og is
  22 maj 2012 kl. 16.26
  Igen i dag nød mange det herlige sommervejr udendørs. Sommer, sol og is er en klassisk nydelse på havnen i Juelsminde.
  Hvis du går og synes sommervejret lige nu er helt fantastisk, så kan der være mere at glæde sig til i de kommende måneder, for en helt ny prognose viser nemlig, at sommeren bliver varm.
  Det er en prognose fra den store amerikanske vejrtjeneste WSI, som giver os håb om, at vi ikke behøver at pakke bikinien og badebukserne væk, ligesom parasollen på terrassen kan blive stående.
  Prognosen, der gælder for de kommende tre måneder juni, juli og august, forudser både, at det både bliver varmere og mere tørt end normalt.
  